102 775 km2 (108ste)
39 699 myl2
332 529 (182ste)
$16,146 miljard (142ste)
$48 070 (23ste)
▬ 0,899 (16de) – baie hoog
24,0(2de) – laag
5.6 Die 16de en 17de eeu - Reformasie, boekdrukkuns en Deense absolutisme
Eiland van vuur en ys[wysig | wysig bron]
Sneeuvelde en gletsers[wysig | wysig bron]
Die kusgebiede[wysig | wysig bron]
Die vroeë somermaande is die droogste tyd van die jaar, alhoewel neerslae in die algemeen sterk varieer. die noordoostelike landsdele is droër aangesien die wolke, wat vanuit suidelike rigting op hul baan oor Ysland beweeg, hul reën dikwels al oor die uitgestrekte Vatnajökull-gletser uitgiet. So het die gebied rondom die Mývatn-meer meer sonskynure as ander streke. Noordwind het die teenoorgestelde effek - die reën sak dan in die noorde uit, terwyl Suid-Ysland warm en sonnige weer het.
In die laat 20ste en vroeë 21ste eeu is in Ysland ook hoër gemiddelde temperature aangeteken sodat enkele gletsers begin terugtrek het of - in die geval van kleiner gletsertonge soos Ok - selfs heeltemaal afgesmelt het. Hierdie effek het in 2007 - een van die warmste jare wat ooit in Ysland aangeteken is - 'n nuwe hoogtepunt bereik toe binne twaalf maande meer ys gesmelt het as in die hele laaste dekade. As gevolg van stygende temperature en merkbaar laer sneeuvalle het gebiede ysvry geword wat tevore sedert 1550 ononderbroke deur 'n yslaag bedek was.
Die Yslandse skaaphond is die enigste inheemse honderas - en ook een van die oudste honderasse ter wêreld. Sy voorouers het uit Noorweë en ander Noord-Skandinawiese gebiede soos Finnmark en Norrbotten saam met die eerste setlaars na Ysland gekom. Die honde het op die geïsoleerde eiland tot 'n eie ras ontwikkel wat dwarsoor die land voorkom. Met slegs 3 300 diere wêreldwyd is hulle nogtans 'n baie seldsame honderas.
Voëllewe[wysig | wysig bron]
In teenstelling met ander dierspesies is Ysland 'n natuurlike habitat vir talle see- en landvoëls. Met sowat 78 voëlspesies wat op die eiland nes maak - waaronder eidereende, swane, seldsame valke, sneeuhoenders, Arktiese sterretjies, papegaaiduikers, seldsame see-arende en malgasse - en 300 spesies wat reeds hier waargeneem is, is Ysland 'n paradys vir voëlkykers. Sommige voëlspesies oorwinter op die eiland voordat hulle in die somer na hulle verder noordwaarts geleë nesplekke terugvlieg. Vir ander spesies is Ysland net 'n tussenstasie op hulle lang reis, en enkele voëls beland per ongeluk hier nadat hulle deur stormwinde na Ysland gewaai is. Die meeste Yslandse spesies kom ook in ander dele van Noord-Europa voor, terwyl ysduikers (Gavia immer), Yslandse brilduikers (Bucephala islandica) en harlekyn- of kraageende net in die noordelike en Arktiese gebiede van Ysland, Groenland en Noord-Amerika inheems is.
Daar is miljoene papegaaiduikers en watervoëls (26 spesies) wat hier 'n baie geskikte habitat vind. Maar in teenstelling met die res van die wêreld, waar sowat 60 persent van alle voëlspesies sangvoëls is, is hulle aandeel op die eiland beperk tot sowat 17 persent - veral vanweë die knypende tekort aan nesplekke op bome en geskikte voedsel soos insekte.
Die Arktiese roofmeeu se vleis en eiers was eeue lank 'n gewilde bestanddeel van die Yslanders se dieet - die tranige vleis het selfs as brandstof gedien. Daarenteen is die raaf, wat dikwels ook Krummi genoem word, vroeër as die uitverkore voël van die Nordiese god Odin vereer. Later is profetiese eienskappe aan hierdie voël toegeskryf - rawe wat op 'n vensterbank gekras het, het sodoende die afsterwe van 'n familielid voorspel, terwyl 'n opgewonde raaf na dreigende gevaar op see verwys het. Die meeste Yslandse boereplase het ten minste een paar rawe en die gewildheid van die manlike voornaam Hrafn (letterlik "raaf") verwys na die besondere rol van hierdie voël.
Die vroeë Middeleeue[wysig | wysig bron]
Die belangrikste historiese bron vir die kolonisasie van Ysland is die Landnámabók of "Boek van Nedersetting" wat in die 12de eeu ontstaan het en 'n gedetailleerde verslag van die Skandinawiese immigrasie gee. Die boek beskryf hoe Skandinawiese seevaarders die eiland per ongeluk ontdek het. Volgens geskiedkundiges moet die kolonisasie van Ysland ook in die konteks van die destydse mags- en gebiedsuitbreiding van Wiking-gemeenskappe gesien word - moontlik as gevolg van 'n bevolkingsaanwas in Skandinawië en die gepaardgaande tekort aan landbougrond.
Die Yslandse regstelsel: Die Alþingi[wysig | wysig bron]
Kulturele selfbewussyn en die ontdekking van Amerika[wysig | wysig bron]
Die 13de eeu: Die tydperk van die Sagas[wysig | wysig bron]
Die 15de of "Engelse" eeu[wysig | wysig bron]
Die 15de eeu staan in Ysland ook as die "Engelse eeu" bekend - dit was 'n periode waartydens die twee lande nou betrekkinge gehandhaaf het en Engelse handelskepe het gereeld Yslandse hawens aangedoen. Nogtans was dit ook 'n eeu wat deur 'n groot bevolkingsverlies gekenmerk is - tussen 1402 en 1404 het talle Yslanders aan die Swart Dood beswyk.
Die 16de en 17de eeu - Reformasie, boekdrukkuns en Deense absolutisme[wysig | wysig bron]
Die Reformasie is in 1550 deur die Deense koning deurgevoer, ondanks die felle weerstand van plaaslike Rooms-Katolieke. Die Lutherse protestantisme is - met die Deense koning as kerkhoof - tot amptelike godsdiens van Ysland verklaar. Die besittings van die Rooms-Katolieke Kerk is deur die Deense staat gekonfiskeer en die Katolieke biskop en volksheld Jón Arason is op bevel van die koningshuis onthoof. Die Deense Kroon het sodoende sy gesag in Ysland verstewig.
Die 18de en 19de eeu[wysig | wysig bron]
Ysland het sy visserysone in 1952 van drie tot vier seemyl en in 1958 tot twaalf seemyl uitgebrei - 'n stap wat tot die eerste sogenaamde "Kabeljou-oorlog" met die Verenigde Koninkryk gelei het. Twee latere "Kabeljou-oorloë" het in 1972 en 1975 uitgebreek toe Ysland sy visserysone tot vyftig en tweehonderd seemyl uitgebrei het.
In die laaste verkiesing op 28 Maart 2013 het nege partye setels in die parlement verower:
die Sosiaaldemokratiese Alliansie (Samfylkingin, sosiaaldemokraties, 19 (-1) setels),
die Onafhanklikheidsparty (Sjálfstæðisflokkur, SSF, liberaal-konserwatief, 16 setels),
die Linksgroen Beweging (Vinstrihreyfingin – grænt framboð, kort VG, links-sosiaaldemokraties, 11 (-3) setels),
die Progressiewe Party (Framsóknarflokkur, FSF, links-liberaal, 9 setels),
die Burgerbeweging (Borgarahreyfingin, 4 setels),
Blink Toekoms (Björt framtíð, liberaal-demokraties, steun Ysland se toetreding tot die Europese Unie en die Eurosone, 2 (+2) setels),
Dagbreek - Die Organisasie vir Geregtigheid, Billikheid en Demokrasie (Dögun - stjórnmálasamtök um réttlæti, sanngirni og lýðræði, 2 (+2) setels),
Reënboog (Regnboginn, euroskepties, sosialisties, 2 (+2) setels),
Pirate (Píratar, ten gunste van deelnemende, regstreekse demokrasie, 1 (+1) setel) en
Solidariteit (Samstaða, links-groen, 1 (+1) setel).
Bjarni Benediktsson, Ysland se huidige eerste minister
In die algemene verkiesing, wat op 27 April 2013 gehou is, het die Onafhanklikheidsparty en die Progressiewe Party 'n volstrekte meerderheid setels in die parlement verower. Die konserwatiewe partyleier Bjarni Benediktsson het aangekondig dat hy 'n koalisieregering met die Progressiewe Party sal vorm en dat onderhandelinge met die Europese Unie oor Ysland se toetreding afgebreek sal word.
Vakbonde[wysig | wysig bron]
Danksy die baie hoë lewenstandaard in Ysland beloop die gemiddelde lewensverwagting 78 jaar vir mans en 82 jaar vir vroue - een van die hoogstes ter wêreld.
Yslands is die moedertaal van sowat 97 persent van die bevolking en die de facto-ampstaal van die land. Alhoewel Ysland yl bevolk is, is daar afgesien van klein verskille in die uitspraakgewoontes geen dialekte nie en min verskille tussen die skryf- en omgangstaal. Die Yslandse taal het sedert die Noorse volksplanting in die 9de eeu nouliks verander: ondanks die groot veranderings wat tussen die 12de en 16de eeu ten opsigte van die uitspraak plaasgevind het, het die oorspronklike skryftaal meer of min bewaar gebly sodat mense selfs Middeleeuse Yslandse tekste sonder moeite kan lees. Ysland is - net soos die Verenigde State - 'n uitstekende voorbeeld vir die konserwatisme wat baie tale kenmerk sodra hulle na 'n nuwe gebied oorgeplant word.
Die grammatikale stelsel van Yslands word deur 'n groot aantal kategorieë van vervoegings van selfstandige naam- en werkwoorde gekenmerk. Selfstandige en byvoeglike naamwoorde, voornaamwoorde en die telwoorde van een tot vier het vier naamvalle. Selfstandige naamwoorde het vier grammatikale geslagte, en ook byvoeglike naamwoorde, die meeste voornaamwoorde en die telwoorde 1 - 4 word vervoeg. Werkwoorde word volgens tydvorm, persoon, aantal, modus en aktief of passief verbuig.
Alhoewel die gewone woordvolgorde as selfstandige naamwoord - werkwoord - voorwerp beskryf kan word, hang dit ook steeds van die betrokke werkwoord se verbuiging af. 'n Yslandse sin met die sinsdele bróðir minn ("my broeder"), keypti (verlede tydsvorm van kaupa "koop") en bókina ("die boek", vierde naamval) het - ongeag die woordvolgorde Bróðir minn keypti bókina of Bókina keypti bróðir minn - steeds dieselfde betekenis: "My broeder het die boek gekoop."
Dieselfde verskynsel kom - in teenstelling met Afrikaans wat gewoonlik 'n meer of min vaste woordvolgorde vereis - ook in ander Germaanse tale met 'n meer ingewikkelde grammatikale stelsel (sintetiese tale) soos Duits voor, waar Mein Bruder kaufte das Buch ook tot Das Buch kaufte mein Bruder omgevorm kan word.
Yslandse naamgewing[wysig | wysig bron]
Die Yslandse sagas[wysig | wysig bron]
Yslander-sagas (Íslendinga sögur) - hierdie kategorie bevat onder meer 36 prosawerke met fiktiewe verhale uit die tydperk van die Noorse volksplanting tussen 900 en 1050. Die werke word as die Yslandse pendant van Wes- en Sentraal-Europa se hoofse epiek beskou en is feitlik fiktiewe kronieke van vroeë setlaargesinne.
Koningsagas (Konunga sögur) - hierdie groep vorm die oudste deel van die saga-literatuur en behandel historiese Noorse en Deense monarge. Die outeurs - waaronder Snorri Sturluson - is soms bekend.
Die Yslandse boekebedryf[wysig | wysig bron]
Ondanks sy relatief klein bevolking spog Ysland met 'n florerende boekebedryf - literatuur het selfs 'n vaste bestanddeel van die klein nasie se alledaagse lewe geword. So koop elke Yslander per jaar 'n gemiddeld van agt boeke, en die openingstye van boekwinkels in Reykjavik is langer as dié van die meeste ander winkels. Die meeste Yslandse huishoudings het hul eie klein biblioteek - so is dit nie verwonderlik dat daar tans sowat dertig onafhanklike uitgewerye in Ysland bestaan nie.
Ook ander Europese volke deel die Yslanders se geesdrif vir geskiedenis, literatuur en spannende verhale. So is Ysland in 2011 as eregas na die wêreld se grootste boeke- en mediaskou, die Frankfurter Buchmesse in Frankfurt, Duitsland, genooi. Duitse uitgewerye het ter geleentheid van die Frankfurtse Boekeskou in 2011 177 nuwe titels aangekondig wat uit Yslands vertaal is - waaronder 'n nuwe uitgawe van die Edda-saga in moderne Duits.
Ekonomiese groei[wysig | wysig bron]
Algemene prysvlak[wysig | wysig bron]
Die algemene prysvlak in Ysland is ten opsigte van sommige produkte tot drie of vier keer hoër as dié van Noord-Amerika of die vasteland van Europa. Naas die belasting op toegevoegde waarde, wat tans 24,5 persent beloop, is die hoër pryse veral aan duur invoere te danke - behalwe vir 'n aantal vissery- en landbouprodukte soos vis, vleis, groente, aartappels en suiwelprodukte moet die meeste verbruiksgoedere ingevoer en deur middel van 'n netwerk van invoerders, groot-, tussen- en kleinhandelaars versprei word. Invoerheffings en middelmanne dra dus by tot die baie hoë prysvlak van die meeste goedere.
Fiskale en monetêre beleid[wysig | wysig bron]
Tot teen die jaar 2001 was die Yslandse Króna se wisselkoers aan die geldeenhede van Ysland se agt belangrikste handelsvennote gekoppel - die Euro, die VSA-dollar, die Britse Pond, die Switserse Frank, die Kanadese Dollar, die Japanse Jen en twee Skandinawiese geldeenhede - en sy wisselkoers is slegs toegelaat om in 'n betreklik nou band van nege persent te fluktueer.
Krisis in die banksektor[wysig | wysig bron]
As gevolg van die aggressiewe internasionale uitbreiding van Ysland se drie grootste banke - hul gesamentlike balanse staan gelyk aan Ysland se bruto binnelandse produk - is die land in Oktober 2008 ernstig deur die internasionale finansiële krisis geraak. Om die ineenstorting van die land se finansiële sektor en algehele staatsbankrotskrap te voorkom, het die Yslandse parlement 'n wetsontwerp aangeneem waarvolgens verreikende maatreëls ingestel is. Die tweede grootste bank van Ysland, Landsbanki, is deur die staat oorgeneem terwyl die Kaupthing-bank 'n staatslening ter waarde van 500 miljoen € ontvang het. Die Yslandse staat het ook 75 persent van die derde grootste bank Glitnir se aandele ter waarde van 600 miljoen € oorgeneem. Op 15 Oktober 2008 was die genasionaliseerde Glitnir-bank nie meer in staat om 'n paaiement van $750 miljoen op 'n lening te betaal nie.
Buitelandse handel en regstreekse buitelandse beleggings[wysig | wysig bron]
Oor 'n lang tydperk het die koel klimaat en die lang winters groot beperkings op die inheemse kookkuns geplaas. Yslanders was genoodsaak om alle beskikbare eetbare dinge te gebruik en het min speserye geken. Afval soos skaapkoppe het net soos hákarl (gefermenteerde Groenlandhaai) deel uitgemaak van die Yslandse dieet. Die stapelvoedsel het veral uit vis (hoofsaaklik stokvis), walvis-, robbe- en lamvleis, alle eetbare dele van 'n skaap en skyr - 'n soort kwark - bestaan. Skape was die enigste vee wat geteel kon word.
Skyr, 'n inheemse soort vars kaas of kwark, het intussen ook op buitelandse markte soos Noord-Amerika gewild geraak. Wei, wat as 'n neweproduk by die kaasvervaardigng verkry is, het tradisioneel die basis vir 'n aantal dranke gevorm, maar is daarnaas ook gebruik om vleis en ander kos te preserveer. Preservering - hoofsaaklik deur middel van fermentasie - was veral met die oog op die lang winters lewensnoodsaaklik.
Tans is koffie die gewildste drank in Ysland wat van soggens tot saans (kvöldkaffi) gedrink word. 'n Tipiese koffiespesialiteit is molakaffi - swart koffie wat saam met suikerblokkies bedien word. Net soos in die Midde-Ooste word 'n suikerblokkie in die mond geneem en die koffie daardeur gedrink.
↑ (is) “Ísland er minna en talið var”. RÚV: 26 Februarie 2015. URL besoek op 11 Januarie 2017.
↑ (en) “Statistics Iceland:Key figures”. Statistics Iceland: 1 Oktober 2002. URL besoek op 11 Januarie 2017.
↑ 3,0 3,1 3,2 3,3 (en) “Iceland”. Internasionale Monetêre Fonds. URL besoek op 11 Januarie 2017.
↑ (en) “2015 Human Development Report”. United Nations Development Programme: 2015. URL besoek op 11 Januarie 2017.
↑ (en) “Gini coefficient of equivalised disposable income (source: SILC)”. Eurostat Data Explorer. URL besoek op 11 Januarie 2017.
↑ www.eldey.de: Feite
↑ www.eldey.de: Geografie
↑ Der Fischer Weltalmanach 2009. Frankfurt am Main: Fischer Taschenbuch Verlag 2008, bl. 239
↑ www.iceland.is: Dierlewe
↑ www.eldey.de: Dierlewe - Poolvos
↑ Polyglott APA Guide: Island (2007), bl. 131
↑ Galli, Max en Ernst-Otto Luthardt: Island. Augsburg: Verlagsgruppe Weltbild 2007, bl. 53
↑ Polyglott APA Guide: Island (2007), bl. 133
↑ Konstam, Angus: Die Wikinger. Geschichte, Eroberungen, Kultur. Wene: tosa/Carl Ueberreuther 2007, bl. 104–105
↑ Island. Polyglott APA Guide. Berlyn en München: Langenscheidt 2007, bl.29
↑ www.iceland.is: Geskiedenis - Bronne
↑ Konstam (2007), bl. 104
↑ 18,0 18,1 Konstam (2007), bl. 105
↑ Grabois, Aryeh: Enzyklopädie des Mittelalters. Zürich: Edition Atlantis 1988, bl. 300
↑ Polyglott Apa Guide: Island (2007), bl. 49
↑ 21,0 21,1 Polyglott APA Guide: Island (2007), bl. 49
↑ Die emigrasie van Ysland na Noord-Amerika
↑ Galli, Max en Ernst-Otto Luthardt: Island. Augsburg: Verlagsgruppe Weltbild 2007, bl. 37
↑ Duitse Departement van Buitelandse Sake: Ysland - Oorsig
↑ Duitse Departement van Buitelandse Sake: Ysland - buitelandse beleid
↑ 26,0 26,1 Iceland Trade Directory - Population in Iceland
↑ Statistics Iceland, In: Polyglott APA Guide: Island (2007), bl. 15
↑ Vergelyk Baugh, Albert C. en Thomas Cable: A History of the English Language. Derde uitgawe. Londen: Guild Publishing 1986, bl. 352
↑ Brynjólfsson, Ingvar G.: Langenscheidts Universal-Orðabók Íslenzk. 6de oplaag. Berlyn en München: Langenscheidt 1975
↑ Polyglott APA Guide: Island (2007), bl. 83
↑ Meyers Lexikon online: Saga (isländische Literatur)
↑ www.schattenblick.de: Islands Kultur so präsent wie nie zuvor in Europa. Besoek op 8 Junie 2011
↑ Platts Aluminium Symposium - Thorsteinn Hilmarsson: Energy and aluminium in Iceland. Phoenix (Arizona), 12–14 Januarie 2003
↑ Platts Aluminium Symposium
↑ 35,0 35,1 Duitse Departement van Buitelandse Sake: Ysland - Ekonomie
↑ Der Fischer Weltalmanach 2006. Frankfurt am Main: Fischer Taschenbuch Verlag 2005, bl. 236
↑ www.icelandinfocus.com: Reykjavik/Economy
↑ www.eldey.de: Ysland se kontantgeld
↑ www.faz.net: Island vor dem Staatsbankrott, 7 Oktober 2008
↑ Financial Times Duitsland: Die gebeure op 16 Oktober 2008
↑ Duitse Departement van Buitelandse Sake - Ysland: Ekonomie. Ekonomiese en finansiële beleid. Besoek op 16 April 2009
↑ Polyglott APA Guide (2007), bl. 117
Middeleeuse geskiedenis[wysig | wysig bron]
Grabois, Aryeh: Enzyklopädie des Mittelalters. Zürich: Edition Atlantis 1988
Yslandse Taalinstituut: Icelandic - at once ancient and modern. Pamflet nommer 13 van die Departement van Onderwys, Wetenskap en Kultuur. Reykjavik 2001. Aanlyn beskikbaar: Icelandic (pdf-lêer)
Duitse Departement van Buitelandse Sake: Ysland - Ekonomie
www.eldey.de: Ysland se monetêre beleid
Fokus op Ysland
Íslands myndir - beelde van Ysland
Ontsluit van "https://af.wikipedia.org/w/index.php?title=Ysland&oldid=1524114"	Kategorieë: YslandVoormalige Deense koloniesVoormalige Noorse koloniesVersteekte kategorie: Voorbladartikels	Navigasie-keuseskerm
AcèhAkanAlemannischአማርኛAragonésÆngliscالعربيةمصرىAsturianuАварAzərbaycancaتۆرکجهБашҡортсаBoarischŽemaitėškaBikol CentralБеларускаяБеларуская (тарашкевіца)‎БългарскиभोजपुरीBislamaBamanankanবাংলাབོད་ཡིགবিষ্ণুপ্রিয়া মণিপুরীBrezhonegBosanskiБуряадCatalàMìng-dĕ̤ng-ngṳ̄НохчийнCebuanoᏣᎳᎩکوردیی ناوەندیCorsuQırımtatarcaČeštinaKaszëbscziСловѣньскъ / ⰔⰎⰑⰂⰡⰐⰠⰔⰍⰟЧӑвашлаCymraegDanskDeutschZazakiDolnoserbskiދިވެހިބަސްཇོང་ཁEʋegbeΕλληνικάEmiliàn e rumagnòlEnglishEsperantoEspañolEestiEuskaraEstremeñuفارسیFulfuldeSuomiVõroFøroysktFrançaisArpetanNordfriiskFurlanFryskGaeilgeGagauzGàidhligGalegoAvañe'ẽगोंयची कोंकणी / Gõychi Konknni𐌲𐌿𐍄𐌹𐍃𐌺ગુજરાતીGaelgHausa客家語/Hak-kâ-ngîHawaiʻiעבריתहिन्दीFiji HindiHrvatskiHornjoserbsceKreyòl ayisyenMagyarՀայերենInterlinguaBahasa IndonesiaInterlingueIgboIlokanoIdoÍslenskaItaliano日本語PatoisLa .lojban.Basa JawaქართულიQaraqalpaqshaTaqbaylitАдыгэбзэKongoҚазақшаKalaallisutភាសាខ្មែរಕನ್ನಡ한국어Перем КомиКъарачай-малкъарKurdîКомиKernowekКыргызчаLatinaLadinoLëtzebuergeschЛезгиLugandaLimburgsLigureLumbaartLingálaລາວلۊری شومالیLietuviųLatgaļuLatviešuमैथिलीМокшеньMalagasyОлык марийMāoriМакедонскиമലയാളംМонголमराठीBahasa MelayuMaltiMirandésမြန်မာဘာသာЭрзяньمازِرونیDorerin NaoeroNāhuatlPlattdüütschNedersaksiesनेपालीNederlandsNorsk nynorskNorsk bokmålNovialNouormandDiné bizaadOccitanLivvinkarjalaOromooଓଡ଼ିଆИронਪੰਜਾਬੀPangasinanKapampanganPapiamentuPicardपालिNorfuk / PitkernPolskiPiemontèisپنجابیΠοντιακάپښتوPortuguêsRuna SimiRumantschRomânăArmãneashtiTarandíneРусскийРусиньскыйKinyarwandaसंस्कृतम्Саха тылаSarduSicilianuScotsSámegiellaSängöSrpskohrvatski / српскохрватскиසිංහලSimple EnglishSlovenčinaSlovenščinaGagana SamoaChiShonaSoomaaligaShqipСрпски / srpskiSranantongoSiSwatiSesothoSeelterskBasa SundaSvenskaKiswahiliŚlůnskiதமிழ்తెలుగుTetunТоҷикӣไทยTürkmençeTagalogTok PisinTürkçeТатарча/tatarçaChiTumbukaТыва дылУдмуртئۇيغۇرچە / UyghurcheУкраїнськаاردوOʻzbekcha/ўзбекчаVènetoVepsän kel’Tiếng ViệtWest-VlamsVolapükWalonWinarayWolof吴语ХальмгმარგალურიייִדישYorùbáZeêuws中文文言Bân-lâm-gú粵語IsiZulu	Wysig skakels	Die bladsy is laas op 11 Januarie 2017 om 22:00 bygewerk.